En os suyos inicios las cintas de cine yeran mudas, tenioron un gran exito quasi a l'inte y rapidamente se popularizó per tot o mundo. A primera cinta se considera que fue exhibida o 28 d'aviento de 1895 quan os chirmans Lumière prochectoron publicament a salita de treballadors d'una fabrica francesa. A primera cinta sonora fue The Jazz Singer (O cantaire de jazz) en l'anyo 1927 y un anyo dimpués a primera cinta fablada Lights of New York (Luces de Nueva York). Os primers intentos de filmar cine en color principiaron con o sistema Kinemacolor, dimpués en 1935 se filma a primera cinta en Technicolor, encara que la plenitut d'o cine en color no s'aconsiguió dica 1939 con a cinta, Gone with the Wind (cinta) (Ixo que o viento se levó).